Diari Oficial de la Generalitat Valenciana


Sumari del DOGV 7834, del 22-07-2016 (2016/5821)

RESOLUCIÓ d'11 de juliol de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco en l'àrea funcional de Tavernes de la Valldigna i als titulars d'autoritzacions del taxi de l'àrea funcional de Tavernes de la Valldigna a prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco, en ocasió de la realització d'«Iboga Summer Festival» a Tavernes de la Valldigna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5821


Data del document
:   11-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ d'11 de juliol de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco en l'àrea funcional de Tavernes de la Valldigna i als titulars d'autoritzacions del taxi de l'àrea funcional de Tavernes de la Valldigna a prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco, en ocasió de la realització d'«Iboga Summer Festival» a Tavernes de la Valldigna. [2016/5821]  
  
  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
És previsible que la realització durant els pròxims dies 28, 29, 30 i 31 de juliol de 2016 del Festival Iboga Summer en la platja de Tavernes de la Valldigna, supose un important increment de les necessitats de mobilitat en aquest municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport durant els dies de realització del Festival, es considera oportú permetre que els titulars d'autoritzacions de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco prenguen servei en l'àrea funcional de Tavernes de la Valldigna i que els titulars d'autoritzacions del taxi de l'àrea funcional de Tavernes de la Valldigna prenguen servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco.  
  
Per l'anterior, a proposta de les associacions representatives del sector i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 28, 29, 30 i 31 de juliol de 2016, amb motiu de la realització del Festival Iboga Summer en la platja de Tavernes de la Valldigna, que els titulars de les autoritzacions de taxi de l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco podran prendre servei en l'àrea funcional de Tavernes de la Valldigna i els titulars d'autoritzacions del taxi de l'àrea funcional de Tavernes de la Valldigna podran prendre servei en l'àrea de prestació conjunta de la Safor, Almiserà, Favara, Gandia, Rótova, Simat de la Valldigna i Xeraco.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.  
  
València, 11 de juliol de 2016.- El director general d'Obres Públiques, Transport i Mobilitat: Carlos Domingo Soler.